Document ID: 32008R0834

KOMISSION ASETUS (EY) N:o 834/2008,
annettu 22 päivänä elokuuta 2008,
tietyistä jäsenvaltioiden ja komission vastavuoroisista ilmoituksista sianliha-alalla annetun asetuksen (EY) N:o 1319/2006 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22 päivänä lokakuuta 2007 annetun neuvoston asetuksen (EY) N:o 1234/2007 (1) (yhteisiä markkinajärjestelyjä koskeva asetus) ja erityisesti sen 192 artiklan 2 kohdan yhdessä sen 4 artiklan kanssa,
sekä katsoo seuraavaa:
(1)
Komission asetuksessa (EY) N:o 1319/2006 (2) vahvistetaan kunkin viikon torstai päiväksi, jona jäsenvaltioiden on viimeistään ilmoitettava komissiolle edellisen viikon tietyt noteeraukset.
(2)
Jotta markkinoiden hallinnointia varten olisi käytettävissä mahdollisimman ajantasaiset tiedot ja kun otetaan huomioon tiedonsiirtoteknologian kehitys, ilmoittamisen määräaikaa olisi lyhennettävä.
(3)
Sen vuoksi asetusta (EY) N:o 1319/2006 olisi muutettava.
(4)
Jotta jäsenvaltiot voisivat mukautua kyseistä ilmoittamista koskevaan uuteen määräaikaan, olisi säädettävä, että tätä asetusta sovelletaan 1 päivästä syyskuuta 2008.
(5)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1319/2006 1 artiklan 1 kohdan ensimmäinen virke seuraavasti:
”Jäsenvaltioiden on ilmoitettava viimeistään kunkin viikon keskiviikkona klo 12.00 mennessä (Brysselin aikaa) komissiolle edellisen viikon:”
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä syyskuuta 2008.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä elokuuta 2008.

Labels: 12
18
17
6